《送陈允初卜居麻园》
唐代·灵一

欲向麻源隐，能寻谢客踪。空山几千里，幽谷第三重。

茅宇宁须葺，荷衣不待缝。因君见往事，为我谢乔松。

作者简介：灵一[唐]（约公元七六四年前后在世）姓吴氏，人称一公，广陵人。（唐才子传作剡中人。此从全唐诗）生卒年均不详，约唐代宗广德中前后在世。童子出家。初隐麻源第三谷中，结茆读书。后居若耶溪云门寺，从学者四方而至。又曾居余杭宜丰寺。禅诵之余，辄赋诗歌。与朱放、强继、皇甫冉兄弟、灵澈为诗友，酬倡不绝。后终于岑山。云一著有诗集一卷，《文献通考》传于世。